**Marina Lambrini Diamandis** (*yun.* Μαρίνα-Λαμπρινή Διαμαντή; 10 oktyabr 1985, Brinmavr[d]) keçmiş səhnə adı ilə **Marina and the Diamonds** — uelsli müğənni-bəstəkar.

Marina Diamandis Brinmavrda anadan olub və Aberqavennidə böyüyüb. O, musiqi təhsili olmamasına baxmayaraq, müğənni kimi karyera qurmaq üçün Londona köçür. 2009-cu ildə o, BBC-nin tərtib etdiyi "Sound of 2010" sorğusunda ikinci yeri tutaraq məşhurlaşır. Marina 2010-ci ildə indi-pop və yeni dalğa musiqi üslublarının qarışdıraraq yaratdığı "The Family Jewels" adlı ilk studiya albomunu təqdim etdi. Albom UK Albums Chart-da beşinci pilləyə yüksəlmiş və Britaniya Fonoqrafik Sənayesi tərəfindən qızıl sertifikat almışdır. Albomdan ikinci sinql olan "Hollywood" UK Singles Chart-da 12-ci sırada qərarlaşmışdır. Marinanın 2012-ci ildə yayımladığı ikinci albomu "Electra Heart" eyniadlı personaj haqqında olan konseptual albom idi. Bu albom elektropop və dans-pop janrlarında olan mahnılardan ibarət idi. "Electra Heart" Marinanın Birləşmiş Krallıqda bir nömrə olan ilk albomu olmuşdur. Albom ABŞ və Birləşmiş Krallıqda qızıl sertifikat almış, sinqllar "Primadonna" və "How to Be a Heartbreaker" isə hit olmuşdur. 

Marinanın europopdan təsirlənərək hazırladığı üçüncü studiya albomu "Froot" həm Birləşmiş Krallıqda, həm də ABŞ-də ilk 10-luğa girərək əhəmiyyətli uğur qazandı. O, bu uğura Birləmiş Krallıqda üçüncü dəfə, ABŞ-də isə Billboard 200-ə daxil olaraq ilk dəfə nail olmuşdur. 2018-ci ildə onun Clean Bandit qrupu ilə ifa etdiyi "Baby" sinqlı Birləşmiş Krallıqda ilk 15-ə daxil olub. Marinanın 2019-cu ildə buraxdığı dördüncü albomu "Love + Fear" UK Albums Chart-da 5-ci pilləyə yüksəlmişdir. Marina Diamandisin beşinci studiya albomu "Ancient Dreams in a Modern Land" 2021-ci ildə işıq üzü görüb. Bu albom Birləşmiş Krallıqda 17-ci sıraya çatmışdır. Albomun 2022-ci ildə delüks versiyası da buraxılmışdır.

Həyatı
------

Marina Lambrini Diamandis 10 oktyabr 1985-ci ildə Brinmavrda anadan olub və Aberqavenni yaxınlığında böyüyüb. Onun Lafina adlı böyük bacısı var. Uelsli anası və yunan atası Nyukasl Universitetində tanış olub və Diamandisin dörd yaşı olanda ayrılıblar. Ayrılıqdan sonra atası Yunanıstana qayıtdı, lakin Diamandis anası ilə birlikdə Uelsdə bir bungalovda qalarkən atası arabir ziyarətə gedirdi; uşaqlığını "sadə və sakit" və "dinc, çox normal, kasıb" kimi təsvir etdi. Diamandis uşaqkən oğlan kimi olduğunu, qarşı cinslə çoxlu vaxt keçirmək üçün futbol oynadığını etiraf etdi.

Diamandis uşaqkən Haberdashers' Monmouth School for Girls-də təhsil aldı. O, dedi: "Mən öz istedadımı orada tapdım... Mən həmişə xordan kənarda qalan biri idim, amma mənim hər şeyi edə biləcəyimə inandıran inanılmaz musiqi müəllimim var idi."  16 yaşında "irsi ilə əlaqə saxlamaq və dildə danışmağı öyrənmək" üçün Yunanıstana atasının yanına köçdü və nənəsi ilə yunan xalq mahnılarını oxudu. Afinadakı Müqəddəs Ketrin Britaniya Səfirliyi Məktəbində Beynəlxalq Bakalavr dərəcəsi qazandıqdan sonra o, iki il sonra Uelsə qayıtdı. Anası ilə birlikdə İngiltərəyə köçdü və Ross-on-Uay-da məskunlaşdı. Müğənnilik ilə maraqlanan o, Londona köçməyə pul yığmaq üçün iki ay yanacaqdoldurma məntəqəsində işlədi.

Musiqi təcrübəsi olmamasına baxmayaraq, Diamandisin uşaqlıqdan yazmağa sevgisi var idi. İlk dəfə 18 yaşında musiqi yazmağa başladı; rəqs məktəbində iştirak etmək üçün Londona köçdü, lakin iki aydan sonra oranı tərk etdi. Şərqi London Universitetində musiqi təhsili aldı və növbəti il ​​Midlseks Universitetində klassik bəstəkarlıq kursuna keçdi, lakin iki aydan sonra təhsilini yarımçıq qoydu.

Diskoqrafiya
------------

* *The Family Jewels*(2010)
* *Electra Heart* (2012)
* *Froot* (2015)
* *Love + Fear* (2019)
* *Ancient Dreams in a Modern Land* (2021)

İstinadlar
----------

1. 1 2  .
2. 1 2  .
3. ↑  .
4. ↑  "Marina Diamandis". Glamour. Condé Nast. 27 April 2014 tarixində orijinalından arxivləşdirilib. İstifadə tarixi: 27 April 2014.
5. 1 2 3  *Tzafalias, Menelaos.* "Μαρίνα έχεις ταλέντο" [Marina's got talent]. To Vima (yunan). 19 April 2010. 27 December 2017 tarixində arxivləşdirilib. İstifadə tarixi: 28 June 2015.
6. ↑  *Wright, Jade.* "Marina and the Diamonds on why Liverpool is the perfect place to play a gig". Liverpool Echo. Trinity Mirror. 21 September 2012. 21 April 2019 tarixində arxivləşdirilib. İstifadə tarixi: 19 June 2014.
7. 1 2 3 4  "I knew I'd be famous – Marina Diamandis". Media Wales. 6 February 2010. 21 April 2019 tarixində arxivləşdirilib. İstifadə tarixi: 27 April 2014.
8. ↑  *Diu, Nisha Lilia.* "'I'm Marina, You're the Diamonds'". The Daily Telegraph. 20 January 2011. 3 August 2019 tarixində arxivləşdirilib. İstifadə tarixi: 30 June 2015.
9. ↑  "British Pundits predict big future for Greek singer this year". Paikiaki. 1 January 2012. 27 August 2019 tarixində arxivləşdirilib. İstifadə tarixi: 28 June 2015.
10. ↑
11. 1 2
12. ↑  *Levine, Nick.* "Ones To Watch: Marina and the Diamonds". Digital Spy. Hearst Corporation. 26 December 2009. 27 April 2014 tarixində arxivləşdirilib. İstifadə tarixi: 27 April 2014.
13. ↑  *Fulton, Rick.* "Sparkling Diamond". Dailyrecord.co.uk. 17 April 2009. 18 May 2015 tarixində arxivləşdirilib. İstifadə tarixi: 9 May 2015.

Xarici keçidlər
---------------

* marinaofficial.co.uk — Marina Diamandis rəsmi saytı
* Marina Lambrini Diamandis — IMDb səhifəsi